钦定古今图书集成/理学汇编/字学典/第132卷 > 《啸馀谱一》 > 《音和门》
## 钦定古今图书集成/理学汇编/字学典/第132卷 > 《啸馀谱一》 > 《音和门》

音和者，谓“切脚”二字，先将上一字为切，归知本母，下
一字为韵，随其平上去入所至之声，于为韵等内，本
母下便是所切之字。此取其等母声韵皆同，故曰“音
和。”如：〈古洪〉切“公”字，先调。〈古〉字即知属见母次调。〈洪〉字，则
知为通摄，图中之韵便自。〈洪〉字横截过见母下第一
等平声眼内，却是“公”字，如上声。〈古汞〉切。字去声。〈古哄〉切。
“贡”字入声。〈古谷〉切。“谷”字之类是也。举此一隅。从可知矣。
旧有诗云。

音和切字起根基，　　　等母同时便莫疑。

记取古洪公式样，　　　故教学切启初知。